Isuse-ntruparea Harului  CH1 — 212 


Isuse-ntruparea 
preasfântului Har, 
şi Preot şi Jertfă Tu eşti 
pe Altar, 
/: in Templul sfințirii, :/ 
şi Preot şi Jertfă Tu eşti 
pe Altar. 

Ca toţi care gem de 
păcate robiţi, 
prin Tine să fie iertaţi 
ŞI primiți, 
de Tatăl, de Tatăl 
măririi! 

Isuse-Armonia din 
Cerul slăvit, 
Tu eşti şi Stăpân darşi 
Rob umilit, 
/: în sfânta Lucrare, :/ 
Tu eşti şi Stăpân darşi 
Rob umilit. 

Izvor al vieţii Tu viaţa 
Ţi-ai dat, 
să-i poţi ridica pe cei 
morţi in păcat, 
la viaţă, la viaţă şi 
soare! 

Isuse-Ffrumseţea 
neprinsă-n Cuvânt, 
Pastor Preaputernic şi 
Miel pururi sfânt, 

/: Tu eşti pe vecie, :/ 
Pastor Preaputernic şi 
Miel pururi sfânt! 

Peceţile sfinte le-ai 
rupt şi-ai deschis, 
cărari spre lumină şi 
har nedescris, 
şi dragoste, dragoste 
vie! 

Isuse eşti TOT pentru 
cei ce Te vor, 
eşti Bobul de grâu, dar 
şi-ntinsul Ogor, 
/: ce porţi mântuire, :/ 
eşti Bobul de grâu, dar 
şi-ntinsul Ogor, 

ca toți cei sădiţi, prin 
credinţa de foc 
in Tine - s-ajungă în 
Veşnicul Loc, 
primind fericire! 

Să fiu ca şi Tine, Isuse 
doresc, 
cum Tu mi-ai slujit vreau 
şi eu să-Ţi slujesc, 

/: cu-ntreaga-mi 
fiinţa, :/ 
cum Tu mi-ai slujit vreau 
şi eu să-Ţi slujesc! 

in mine să pot să cuprind 
pe deplin, 
ŞI viaţa şi lucrul şi felu-Ţi 
divin, 
mereu prin credinţă. 


